
HOTĂRÂREA nr. 5/ 2022
pentru aprobarea dezlipirii imobilului teren aflat în domeniul privat al Municipiului Lupeni înscris în CF nr. 63359 Lupeni, nr. cadastral 63359 și atestarea unuia dintre loturi la domeniul public al Municipiului Lupeni
   hotărârea a fost aprobată prin vot liber exprimat cu unanimitate de voturi

Consiliul Local al Municipiului Lupeni,
Având în vedere Proiectul de hotărâre nr. 5/ 2022 precum și Referatul de aprobare nr. 233/ 5 ianuarie 2022 a domnului Iacob Viorel Mesaroș, Viceprimar al Municipiului Lupeni, prin care propune aprobarea dezlipirii imobilul teren aflat în domeniul privat al Municipiului Lupeni, înscris în CF nr. 63359 Lupeni, nr. topo 63359 și atestarea unuia dintre loturi la domeniul public al Municipiului Lupeni, în 2 (două) parcele de teren în vederea obținerii unui lot de teren în suprafață de 35 m2 necesar pentru realizarea unui proiect cu finanțare europeană pe care să fie amplasat o stație de încărcare a autoturismelor electrice;
Văzând Raportul comun nr. 251/ 5 ianuarie 2022 prezentat de  Biroul Cadastru și Agricultură și Compartimentul juridic din cadrul Aparatului de specialitate al Primarului Municipiului Lupeni;

Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;

În conformitate cu prevederile art. 25 alin. (2) din Legea nr.7/ 1996 a cadastrului și a publicității imobiliare, republicată, cu modificările și completările ulterioare;

Ținând cont de prevederile art. 23 din Ordinul nr. 700/ 2014 privind aprobarea Regulamentului de avizare, recepţie şi înscriere în evidenţele de cadastru şi carte funciară;
Ținând cont de prevederile art. 289 din Ordonanța de Urgență nr. 57/ 2019 privind Codul administrativ;

În temeiul dispoziţiilor art. 129 alin. (2) lit. „c”, alin. (6) lit. „c”, alin. (14) precum și art. 139 alin. (3) din Ordonanța de Urgență nr. 57/ 2019 privind Codul administrativ
HOTĂRĂŞTE:

Art. 1 (1) Se aprobă dezlipirea imobilului teren aflat în domeniul privat al Municipiului Lupeni, înscris în CF nr. 63359 Lupeni, nr. cadastral 63359 în 2 (două) parcele de teren astfel:
 - lotul 1: număr cadastral alocat 63596 situat în Municipiul Lupeni, jud. Hunedoara, Bulevardul Păcii, UAT Lupeni, având suprafața măsurată de 3.750 m2;

 - lotul 2: număr cadastral alocat 63597 situat în Municipiul Lupeni, jud. Hunedoara, Bulevardul Păcii, UAT Lupeni, având suprafața măsurată de 35 m2;

 (2) Planul de amplasament ale imobilelor rezultate în urma dezlipirii aprobate potrivit prevederilor articolului 1 al hotărârii precum și datele de identificare ale imobilelor rezultate prin dezlipirea imobilului teren înscris în CF nr. 63359 Lupeni, nr. topo 63359 sunt prezentate în Anexa nr. 1 la hotărâre.

Art. 2 (1) Lotul nr. 2 rezultat din dezlipirea aprobată potrivit prevederilor art. 1 a hotărârii, având numărul cadastral alocat 63597, situat în Municipiul Lupeni, jud. Hunedoara, în suprafață măsurată de 35 m2 va fi atestat ca aparținând domeniului public al Municipiului Lupeni.


(2) Primarul Municipiului Lupeni este împuternicit să întreprindă toate diligențele pentru înscrierea și atestarea celor două loturi rezultate din prezenta dezlipire la domeniul public respectiv la domeniul privat al Municipiului Lupeni.
Art. 3 Hotărârea poate fi atacată conform prevederilor Legii nr. 554/ 2004 a contenciosului administrativ.

Art. 4 Prezenta hotărâre se va comunica Instituţiei Prefectului judeţului Hunedoara în vederea verificării legalității şi Primarului Municipiului Lupeni în vederea aducerii la îndeplinire, Direcției Economice pentru atestarea corespunzătoare a apartenenței la domeniul public/ privat, Biroului Cadastru și Agicultură precum și Biroului Urbanism și Mediu fiind adusă la cunoştinţă publică prin publicarea pe site-ul Municipiului Lupeni.

